Diari Oficial de la Generalitat Valenciana


Sumari del DOGV 8252, del 12-03-2018 (2018/2067)

RESOLUCIÓ de 15 de febrer de 2018, del director general de Diversitat Funcional, per la qual s'aprova la relació de persones idònies per a integrar i ser membres dels comités de qualificació per a l'avaluació i el reconeixement de gossos d'assistència a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8252

Data del DOGV
:   12-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2067


Data del document
:   15-02-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 15 de febrer de 2018, del director general de Diversitat Funcional, per la qual s'aprova la relació de persones idònies per a integrar i ser membres dels comités de qualificació per a l'avaluació i el reconeixement de gossos d'assistència a la Comunitat Valenciana. [2018/2067]  
Vista la necessitat de constituir i donar publicitat als comités de qualificació per al desenvolupament de les proves de reconeixement de gossos d'assistència, previstos en l'article 23.1 del Decret 167/2006, de 3 de novembre, del Consell, que desplega la Llei 12/2003, de 10 d'abril, de la Generalitat, sobre gossos d'assistència per a persones amb discapacitats.  
Tenint en compte que per a l'organització de les dites proves de reconeixement es pot demanar la col·laboració d'entitats públiques o privades que garantisquen que els resultats de les proves són els adequats a les necessitats de l'autonomia personal i plena integració de les persones amb discapacitat, d'acord amb les pautes i els criteris tècnics que s'establisquen.  
D'acord amb el que disposa la disposició addicional tercera del Decret 167/2006, que estableix: «La relació de comités de qualificació, amb el nombre i la designació d'aquells que jutgen i avaluen les proves de reconeixement de gos d'assistència i d'acreditació de la seua titularitat a persones amb discapacitat, serà aprovada cada any pel titular de la Direcció General d'Integració Social de Discapacitats (hui Direcció General de Diversitat Funcional)».  
A fi de complir les directrius que marca el citat Decret 167/2006, de 3 de novembre, del Consell, a proposta de la Subdirecció General de Persones amb Diversitat Funcional, resolc:  
  
Primer  
Aprovar la relació de persones idònies per a integrar i ser membres dels comités de qualificació per a l'avaluació i el reconeixement de gossos d'assistència a la Comunitat Valenciana, que estaran constituïdes:  
  
A) Comités de qualificació de proves a realitzar a València i a Castelló.  
- Enrique Abietar Pérez i M.ª Mar Pérez Cozar, tècnics instructors de l'Associació Nacional de Guies de Gossos Detectors.  
- Mar Gómez Pardo i Anna Gema Guerrero Morcillo, tècniques instructores de l'Associació Nacional d'Intervencions Assistides amb Gossos i Gossos d'Assistència (IDOGS).  
B) Comités de qualificació de proves a realitzar a Alacant:  
- Natalia Virginia Pérez Alonso i Ana Isabel Sánchez Castillo, tècniques instructores de l'Associació Humanymal (teràpia assistida amb animals).  
C) Per a l'avaluació dels gossos d'assistència seran designats dos tècnics instructors, que constituiran el Comité de Qualificació, junt amb un funcionari de la Direcció General de Diversitat Funcional, que actuarà com a secretari.  
Així mateix, podran participar com a assistents del Comité les persones designades per organitzacions, associacions i entitats sense ànim de lucre del sector de diversitat funcional, que aportaran el seu coneixement i la seua experiència en relació amb les necessitats especials a atendre persones del seu col·lectiu.  
  
Segon  
La Direcció General de Diversitat Funcional és l'òrgan competent per a assenyalar els gossos aspirants que hagen de ser sotmesos a proves, i el Comité de Qualificació és l'encarregat d'assenyalar el lloc, la data i l'hora de les proves.  
En cas de concórrer causa d'abstenció d'alguns dels membres del Comité de Qualificació, aquests s'abstindran de participar, en el cas que foren designats, sempre que estiguen implicats gossos de la seua associació o amb els quals tinguen algun tipus de vinculació.  
  
Tercer  
Ordenar la publicació d'aquesta resolució en el Diari Oficial de la Generalitat Valenciana perquè se'n prenga coneixement i als efectes oportuns.  
  
València, 15 de febrer de 2018.- El director general de Diversitat Funcional: Antonio Raya Álvarez.